ຮອງນາຍົກລັດຖະມົນຕີ ຟ້າມບີ່ງມີງ ເຈລະຈາກັບລັດຖະມົນຕີການຕ່າງປະເທດ ສິງກະໂປ
ທ່ານ Vivian Balakrishnan, ລັດຖະມົນຕີການຕ່າງປະເທດ ສິງກະໂປ ແລະ ທ່ານ ຟ້າມບີ່ງມີງ,
ຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ
ໂດຍໄດ້ຮັບຄຳເຊີນຂອງທ່ານ ຟ້າມບີ່ງມີງ, ຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ, ທ່ານ Vivian Balakrishnan, ລັດຖະມົນຕີການຕ່າງປະເທດ ສິງກະໂປ ຢ້ຽມຢາມ ຫວຽດນາມ ຢ່າງເປັນທາງການແຕ່ວັນທີ 25 – 27/10/2016. ທີ່ການເຈລະຈາໃນຕອນເຊົ້າວັນທີ 26/10, ທ່ານ ຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຟ້າມບີ່ງມີງ ແລະ ທ່ານ ລັດຖະມົນຕີການຕ່າງປະເທດ ສິງກະໂປ Vivian Balakrishnan, ໄດ້ຕີລາຄາສູງກົນໄກຮ່ວມມືທີ່ມີຢູ່ແລ້ວລະຫວ່າງ 2 ຝ່າຍຄື: ກອງປະຊຸມເຊື່ອມຕໍ່ຂັ້ນລັດຖະມົນຕີກະຊວງແຜນການ ແລະ ການລົງທຶນ, ການໂອ້ລົມສົນທະນານະໂຍບາຍຂັ້ນຮອງລັດຖະມົນຕີກະຊວງປ້ອງກັນປະເທດ, ປຶກສາການເມືອງຂັ້ນຮອງລັດຖະມົນຕີການຕ່າງປະເທດ, ແຜນການຝຶກອົບຮົມຍົກສູງກຳລັງຄວາມສາມາດໃຫ້ພະນັກງານປະຕິບັດກົດໝາຍຂອງ ຫວຽດນາມ. ເນື່ອງໃນໂອກາດນີ້, ທ່ານ ຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຟ້າມບີ່ງມີງ ແລະ ທ່ານລັດຖະມົນຕີການຕ່າງປະເທດ ສິງກະໂປ Vivian Balakrishnan ໄດ້ເຊັນຂໍ້ຕົກລົງກ່ຽວກັບການຄົ້ນຄ້ວາ ແລະ ໂຄງການຄົ້ນຄ້ວາສະຫງວນໃຫ້ບັນດາພະນັກງານຂັ້ນສູງພັກກອມມູນິດ ຫວຽດນາມ ໄລຍະ 2017 – 2019. ທີ່ການເຈລະຈາ, 2 ຝ່າຍໄດ້ຕີລາຄາສູງການພົວພັນເສດຖະກິດ - ການຄ້າສືບຕໍ່ແມ່ນຈຸດພົ້ນເດັ່ນໃນການພົວພັນລະຫວ່າງ 2 ປະເທດ. 2 ຝ່າຍເປັນເອກະພາບພ້ອມກັນຕັ້ງໜ້າຊອກຫາທິດທາງໃໝ່, ກຳແໜ້ນບັນດາກາລະໂອກາດ ແລະ ຜົນປະໂຫຍດ ນຳມາຈາກບັນດາສັນຍາການຄ້າເສລີ, ໃນນັ້ນມີສັນຍາຄູ່ຮ່ວມມືຂ້າມ ປາຊີຟິກ (TPP) ແລະ ປະຊາຄົມເສດຖະກິດ ອາຊຽນ ບົນພື້ນຖານຮ່ວມມືຕ່າງຝ່າຍຕ່າງມີຜົນປະໂຫຍດ ແລະ ນຳມາເຊິ່ງມູນຄ່າເພີ່ມສູງ.
(ແຫຼ່ງຄັດຈາກ VOV)